Vores ophold i huset har været svært skuffende. Vi ankommer til et beskidt hus, uden vinglas og med et aircondition-anlæg der ikke virker ordentligt. Der er 5 AC’s i huset og kun 2-3 af dem kan være tændt samtidig. Der var generelt for meget tryk på elektriciteten i huset, hvilket også betød at opvaskemaskinen gik ud hele tiden… Derudover virkede bruseren nedenunder ikke optimalt - alt vand røg ud af slangen. Derudover har halvdelen af os fået fnat som utvivlsomt kommer fra sengene / sengetøjet.
Så jeg skulle bruge de første 3 dage af min ferie på at diskutere med YourHouse om situationen - og jeg har stadig ingenting hørt om forløbet. Jeg afventer stadig at få nogle penge retur. Jeg kunne aldrig nogensinde drømme om at booke huset igen, eller booke et andet hus som YourHouse har. Forfærdelig oplevelse hele vejen igennem. Eneste positive er udsigten fra terrassen.